چان دارك (فرنساوى: Jeanne d'Arc) (دومريمى، ح 1412 - فيو مارشىnmnb، روان، 30 مايو 1431) بطله قوميه و قديسه فرنساويه. اتلقبت بـ"عذراء أورليان". بنت مزارع من اورليان فى اللورين. و هى صغيره بدات تسمع "أصوات" بتحثها على مساعدة الدوفان شارل 7، اللى الانجليز كانوا مانعينه من القعود ع العرش. فى سنة 1429 اقنعت الدوفان برسالتها بخصوص الدفاع عن فرنسا، فجهز لها جيش، و نجحت فى انقاذ أورليان، و استولت على كام مدينه فى اللوار، و غلبت الانجليز و اتوج الدوفان ولى العهد ملك فى ريمس باسم شارل السابع، لكن البرجنديين أسروها و سلموها للانجليز، و اتحولت لمحاكمه دينيه ولكن الكنيسة رفضت التدخل فى الامر، و حرقتها المحاكم فى روان سنة 1431 بتهمة السحر. فى سنة 1920 اعتبرتها الكنيسه الكاتوليكيه قديسه. كانت موضوع مؤلفات ادبيه كتيره فى أوروبا.